b"\n_START_ARTICLE_\nDror Israel\n_START_SECTION_\nHist\xc3\xb2ria\n_START_PARAGRAPH_\nDror Israel va ser fundada el 2006 per graduats del moviment juvenil sionista Hanoar Haoved Vehalomed, (el moviment de la joventut treballadora i estudiant)._NEWLINE_Hanoar Haoved Vehalomed va ser fundada el 1924 per joves que treballaven per defensar els seus drets. Hanoar Haoved Vehalomed va fundar m\xc3\xa9s de 100 kibutzim entre 1930 i 1980._NEWLINE_En la d\xc3\xa8cada de 1990, juntament amb el declivi del moviment dels kibutzim, Hanoar Haoved Vehalomed va comen\xc3\xa7ar a examinar de nou el cam\xc3\xad ideal per a la vida dels seus membres, que havien fomentat l'assentament dels kibutzim en grups b\xc3\xa0sics, despr\xc3\xa9s d'acabar el seu per\xc3\xadode de servei militar obligatori._NEWLINE_En lloc de seguir aquest cam\xc3\xad, es va comen\xc3\xa7ar a proposar un model en el qual els graduats del moviment formaven petites comunes urbanes que treballaven en la societat, particularment en el camp de l'educaci\xc3\xb3._NEWLINE_Com a part d'aquest proc\xc3\xa9s de canvi, Dror Israel va ser creat per donar un nom a aquest nou moviment, i actualment considera a Hanoar Haoved Vehalomed com la seva branca juvenil._NEWLINE_En 2014, uns 1.200 membres de Dror Israel, tots ells antics membres de Hanoar Haoved Vehalomed, vivien en petites comunes urbanes situades a les ciutats o en els kibutzim, i treballaven en el si de la societat israeliana, sobretot en el camp de l'educaci\xc3\xb3 i en els diversos moviments juvenils. Dror Israel deu el seu nom a l'hist\xc3\xb2ric moviment juvenil sionista polon\xc3\xa8s anomenat Dror.\n_START_SECTION_\nKibutzim educatius\n_START_PARAGRAPH_\nEls 16 kibutzim educatius situats per tot Israel, estan formats per 1.200 joves actius que viuen junts en comunitats, i que es comprometen a millorar la societat israeliana, treballant junts en diversos projectes socials, educatius i comunitaris._NEWLINE_Els kibutzim educatius lluiten per trobar una nova forma de vida que permeti als seus membres actualitzar els valors jueus del sionisme, la igualtat davant la llei, i la responsabilitat social en el marc de la realitat de la perif\xc3\xa8ria geogr\xc3\xa0fica, social i econ\xc3\xb2mica de la Terra d'Israel._NEWLINE_Entre 30 i 100 educadors viuen en cada quibuts, d'acord amb les necessitats locals i les prefer\xc3\xa8ncies dels membres del grup._NEWLINE_Cada quibuts educacional \xc3\xa9s el responsable de dur a terme una \xc3\xa0mplia varietat d'activitats espec\xc3\xadfiques per a les necessitats de la comunitat local. Els kibutzim educacionals es troben per tota la geografia d'Israel, a les zones urbanes i a les zones rurals, al centre i en la perif\xc3\xa8ria de les ciutats. Uns 100 joves membres de Dror Israel s'uneixen als kibutzim educatius cada any."